《柳梢青 和杨无咎梅词四首 其一 未开》
元代·柯九思

懊恨春初，飘零月下，轻离轻隔。重酝梨云，乍舒柳眼，羞人曾识。

重堪索笑寻檐，早准备、怜怜惜惜。莫是溪桥，才先开却，试驰金勒。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。